Latvijas skolu Ziemas festivāla organizatorisko vadību nodrošina Latvijas Sporta federāciju padome sadarbībā ar Madonas novada domi un sporta veidu federācijām.

Latvijas skolu Ziemas festivāls ir kompleksas ziemas sporta veidu sacensības skolēniem ar mērķi jebkuram skolēnam bez profesionālām iemaņām ziemas sporta veidos ļaut piedalīties sacensībās, kas veicina jauniešus nodarboties ar ziemas sporta veidiem

Festivāla norises vieta un laiks Madonas novads, Ērgļi, Briežkalns un Smeceres sils, 2025. gada 14. februārī.

Sacensības notiks 13 individuālajās un komandu disciplīnās – biatlonā, distanču slēpošanā, kalnu slēpošanā, frīstaila snovbordā, hokejā 3x3, slidošanā, ragaviņu sportā, ziemas orientēšanās ar slēpēm, kērlingā, frīstaila slēpošanā, ziemas volejbolā un disku golfā.

Ziemas festivāls notiks vienu dienu, 14. februārī, un pasākums iesāksies plkst. 10:30 ar  svinīgo atklāšanu pie Ērgļu vidusskolas. Tālāk dienas gaitā norisināsies sacensības 13 dažādās ziemas sporta veidu disciplīnās. Dienas noslēgumā dalībniekus gaida apbalvošanas ceremonija ar dažādiem priekšnesumiem.

Lai gan visās sporta disciplīnās nosaka uzvarētājus un atzīmē skolu un individuālos sasniegumus, tomēr galvenais, ka Ziemas festivāla mērķis ir dot iespēju jebkuram skolēnam, arī bez profesionālām iemaņām sporta veidos, ļaut piedalīties un piedzīvot to, cik plašas un dažādas iespējas ir būt aktīvam arī ziemā un gūt prieku no tā.”

Sacensību programmā iekļautie sporta veidi:

Ērgļos:

1. Biatlons

2. Disku golfs

3. Distanču slēpošana

4. Sniega volejbols

5. Hokejs 3x3

6. Ragaviņu sports

7. Galda hokejs

8. Slidošana

Briežkalnā:

1. Kalnu slēpošana

2. Snovbords

3. Frīstaila slēpošana

4. Frīstaila snovbords

Smeceres silā:

1. Ziemas orientēšanās ar slēpēm.

* Atklāšanas ceremonija notiks 2025. gada 14. februārī, plkst. 10.30, pie Ērgļu vidusskolas..
* Noslēguma ceremonija notiks 2025. gada 14. februārī, plkst. 18.30, Ērgļu Saieta namā.

**Nepiemērotu laika apstākļu gadījumā Festivāla organizatori patur tiesības mainīt sacensību laikus un vietu, par to paziņojot dalībniekiem ne vēlāk, kā līdz 7. februārim.**